
ΤΕΥΧΟΣ ΔΕΥΤΕΡΟ 


Αρ. Φύλλου 708 


20 Αυγούστου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού συνεργατών που θα απασχολη¬ 
θούν με σύμβαση μίσθωσης έργου στο Υπουργείο 
Εθνικής Οικονομίας. 1 

Συμπλήρωση της Α.Π. Δ9-Β,261/31928/21.12.93 
απόφασης σε ό,τι αφορά τον τρόπο καθορισμού 
ύφους εγγυητικών επιστολών μισθώσεων γεωθερ¬ 
μικών πεδίων με βάση της γεωθερμοενεργειακή 
αξία της γεωτρήσεως του γεωθερμικού πεδίου και 
για όσο διαρκεί η μίσθωση. 2 

Καθορισμός ποσοστού αμοιβής των δικηγόρων του Δι¬ 
κηγορικού Συλλόγου Αθηνών από τις υποθέσεις 
αναγκαστικών απαλλοτριώσεων κάθε είδους.3 

Προσαρμογή της συστατικής πράξης του Νομικού Προ¬ 
σώπου «Κρατικός Παιδικός Σταθμός Αγίας Παρα¬ 
σκευής» (Π.Δ. 165/73 ΦΕΚ 178 Α') στις διατάξεις 
του Δ.Κ.Κ. 4 

Προσαρμογή της συστατικής πράξης του Νομικού Προ¬ 
σώπου «Γ' Κ.Π.Σ. Αγίας Παρασκευής» (Π.Δ. 732/82 
ΦΕΚ 156 Α') στις διατάξεις του Δ.Κ.Κ. 5 

Προσαρμογή της συστατικής πράξης του Ν.Π. ΔΕ' 
Κ.Π.Σ. Αγίας Παρασκευής (Π.Δ. 221/89 ΦΕΚ 
103Α ) στις διατάξεις του Δ.Κ.Κ. 6 

Προσαρμογή της συστατικής πράξης του Ν.Π. Β' Κ.Π.Σ. 
Αγίας Παρασκευής (Π.Δ. 529/82 ΦΕΚ 98Α) στις 
διατάξεις του Δ.Κ.Κ. 7 

Τροποποίηση Οργανισμού Εσωτερικής Υπηρεσίας Κοι¬ 
νότητας Σαρωνίδας. ® 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Φουφούλα Μαρία του Ιωάννη. 9 

«Αϋ-ΙΑΝΖ Α.Ε.Δ.Α.Κ.»: Έγκριση κανονισμού και άδεια 
σύστασης του Αμοιβαίου Κεφαλαίου Βραχυπροθέ¬ 
σμων Επενδύσεων.10 

Ανακατάταξη σε ασφαλιστική κλάση των μελών των 
Σωματείων Φορτ/τών Κύτους και Προκυμαίας Λιμέ- 
νος Αλεξανδρούπολης.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13049/944 (1) 

Καθορισμός αριθμού συνεργατών που θα απασχοληθούν 

με σύμβαση μίσθωσης έργου στο Υπουργείο Εθνικής 

Οικονομίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 15 του Ν. 1735/11.11.87 (ΦΕΚ 195/ 
τ.Α/87) «Προσλήψεις στο δημόσιο τομέα, κοινωνικός 
έλεγχος στη δημόσια διοίκηση κ.λπ.» όπως τροποποιή¬ 
θηκε με το άρθρο 11 του Ν. 1835/89 (ΦΕΚ 76/τ.Α / 
14.3.1989) «Σύσταση Υπουργείου Τουρισμού και ρύθμιση 
θεμάτων δημόσιας διοίκησης». 

β. Τα άρθρα 1 και 6 παρ. 1 του Ν. 1256/82 (ΦΕΚ 65/ 
τ.Α’/82), για την πολυθεσία, την πολυαπασχόληση και την 
καθιέρωση ανωτάτου ορίου απολαβών κ.λπ.». 

γ. Του άρθρου 21 παρ. 16 του Ν. 2190/94. 

2. Την αριθ. 276/28.7.1995 (ΦΕΚ 158/τ.Α'/31.7.95) 
ΠΥΣ με την οποία παρατείνεται έως 31.7.1996 η ισχύς της 
Πράξης 236/7.7.1994 (ΦΕΚ 115/τ.Α'/7.7.1994) 
«Έγκριση διορισμών και προσλήψεων στο Δημόσιο Τομέα 
από 1 Αυγούστου 1994 έως 31 Ιουλίου 1995», όπως συ¬ 
μπληρώθηκε και τροποποιήθηκε με τις αριθ. 422/ 
1.11.1994 και 193/20.4.1995 ΠΥΣ. 

3. Την αριθ. 117/5.4.1996 ΠΥΣ «Έγκριση ανάθεσης 
έργου σε έναν (1) ειδικό Επιστήμονα, από το ΥΠΕΘΟ. 

4. Το άρθρο 22 παρ. 3 κεφ. τέταρτο «Έλεγχος δημο¬ 
σίων δαπανών, του Ν. 2362/23.11.95 (ΦΕΚ 247/τ.Α/ 
27.11.95) «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

5. Την ανάγκη εκπόνησης του παρακάτω έργου, απο¬ 
φασίζουμε: 

1. Καθορίζουμε, ένας (1) ειδικός Επιστήμονας κάτοχος 
πτυχίου ανωτάτης σχολής γνώστης της αραβικής - αγγλι¬ 
κής και γαλλικής γλώσσας, με εμπειρία σε θέματα που 
αφορούν την οικονομική συνεργασία της Ελλάδος με τις 
Αραβικές χώρες, να απασχοληθεί με σύμβαση μίσθωσης 













7500 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


έργου οχο Υπουργείο Εθνικής Οικονομίας (Κεντρική Υπη¬ 
ρεσία, Δ/νση Ε5 Σχέσεων με τις Χώρες της Μέσης Ανατο¬ 
λής και τις Αναπτυσσόμενες Χώρες της Ασίας, Αφρικής 
και Λατινικής Αμερικής), με την εκτέλεση έργου που συνι- 
στόται: 

α. Στην προώθηση των οικονομικών σχέσεων και την 
εξεύρεση νέων μεθόδων οικονομικής συνεργασίας με¬ 
ταξύ της Ελλάδος και των Αραβικών χωρών του Συμβου¬ 
λίου Συνεργασίας του Αραβικού Κόλπου (ΣΣΚ). 

β. Στην προετοιμασία των Μικτών Διυπουργικών Επι¬ 
τροπών Οικονομικής, Τεχνικής κ.λπ. Συνεργασίας Ελλά¬ 
δος - Αραβικών χωρών. 

γ. Στη σύνταξη μελετών - εκθέσεων για τις Αραβικές 
Χώρες. 

δ. Στη μετάφραση των πρακτικών πρωτοκόλλων και 
συμφωνιών που θα υπογράφονται κατά τις εργασίες των 
Μικτών Διυπουργικών Επιτροπών ή των Επιτροπών Εμπει¬ 
ρογνωμόνων Ελλάδος - Αραβικών χωρών, ως και τη μετά¬ 
φραση των Επενδυτικών Νόμων όλων των Αραβικών χω¬ 
ρών, προκειμένου να διανεμηθούν σε Ελληνες Επιχειρη¬ 
ματίες. 

ε. Στη διερμηνεία των συνομιλιών την πολιτικής ηγεσίας 
του Υπουργείου και των υπηρεσιακών παραγόντων και 
εμπειρογνωμόνων του ΥΠΕΘΟ με Αραβες ομολόγους 
τους και με άλλους Άραβες επισήμους που θα επισκέπτο¬ 
νται τη χώρα μας. 

2. Το χρονικό διάστημα που θ’ απασχοληθεί ο εν λόγω 
επιστήμονας στην ανωτέρω Δ/νση του ΥΠΕΘΟ, ορίζεται 
οε ένα (1) χρόνο και η κατ’ αποκοπή ετήσια αμοιβή του θα 
ανέλθει σε εννιακόσιες χιλιάδες (900.000) δραχμές, κα¬ 
θαρά, η οποία θα βαρύνει τις πιστώσεις του Τακτικού 
Προϋπολογισμού έτους 1996 ΑΕ 0871 φορέας 13/110 
«Αμοιβές φυσικών προσώπων με σύμβαση μίσθωσης έρ¬ 
γου» του Υπουργείου Εθνικής Οικονομίας. 

3. Το ανωτέρω έργο δεν συνδέεται με το ωράριο εργα¬ 
σία της υπηρεσίας και δεν ανάγεται στον κύκλο καθηκό¬ 
ντων των υπαλλήλων του Υπουργείου Εθνικής Οικονο- 
μίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠ. - Αθ. ΤΣΟΧΑΤΖΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ 

Αριθ. Δ9-Β.Δ/Φ.261/13043 ( 2 ) 

Συμπλήρωση της Α.Π. Δ9-Β.261 /31928/21.12.93 από¬ 
φασης σε ό,τι αφορά τον τρόπο καθορισμού ύψους εγ¬ 
γυητικών επιστολών μισθώσεων γεωθερμικών πεδίων 
με βάση της γεωθερμοενεργειακή αξία της γεωτρή- 
σεως του γεωθερμικού πεδίου και για όσο διαρκεί η μί¬ 
σθωση. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Έχοντες υπόψη: 

1. Το Νόμο 1475/84 (ΦΕΚ 131 /Α/11.9.84) όπως τρο¬ 


ποποιήθηκε με το Νόμο 2244/94 (άρθρο 8) (ΦΕΚ 168/Α/ 
7.10.94). 

2. Τις διατάξεις του Μεταλλευτικού Κώδικα (Ν.Δ. 210/ 
73, ΦΕΚ Α’ 277). 

3. Την ανάγκη καθορισμού ενιαίου τρόπου υπολογισμού 
εγγυητικών επιστολών. 

α. Συμμετοχής σε δημοπρασία και 
β. Καλής εκτελέσεως όρων συμβάσεως για την έρευνα 
και εκμετάλλευση Γεωθερμικού Δυναμικού βάσει της γε- 
ωθερμοενεργειακής αξίας των αντίστοιχων παραγωγικών 
γεωθερμικών γεωτρήσεων. 

4. Το έγγραφο του ΙΓΜΕ Α.Π. 7818/12.7.1996, αποφα¬ 
σίζουμε: 

Συμπληρώνουμε την υπ’ αριθ. Α.Π. Δ9-Β/Φ.261/ 
31928 / 21 . 12.93 απόφαση και καθορίζουμε το ύψος εγ¬ 
γυητικών επιστολών με βάση τη γεωθερμοενεργειακή 
αξία της γεωτρήσεως ενός γεωθερμικού πεδίου για τη 
διάρκεια της μισθώσεως με βάση τις κάτωθι παραδο¬ 
χές: 

1. Ορίζουμε σαν γεωθερμοενεργειακή αξία γεωτρή¬ 
σεως την αξία της σε δρχ. σύμφωνα με την αριθ. Α.Π. 
Δ9-Β/Φ.261/31928/21.12.93 απόφασή μας και για όλη 
την προβλεπόμενη διάρκεια της μισθώσεως. 

2. Ώρες λειτουργίας γεωθερμικών παραγωγικών γεω¬ 
τρήσεων από 8 έως 24 ώρες ανά 24ωρο κατά περίπτωση 
χρήσης. 

3. Για τον υπολογισμό του όγκου V του γεωθερμικόυ 
ρευστού λαμβάνεται υπόψη σαν παροχή η βεβαιωμένη ή 
κατά προσέγγιση ανώτατη γνωστή επιτρεπόμενη παροχή 
της γεωτρήσεως. 

4. Συνολικός αριθμός ημερών λειτουργίας από 90 έως 
365 ημέρες ανά έτος κατά περίπτωση χρήσης. 

5.1(ίπ) θερμοκρασία εξόδου του γεωθ/κού ρευστού από 
τη γεώτρηση, που πρακτικά συμπίπτει με τη θερμοκρασία 
εισόδου κατά τη χρήση. 

6. Ι(ουΙ) η θερμοκρασία μετά τη χρήση, κυμαινομένη 
από 25 - 10 0 κατά περίπτωση χρήσης. 

7. Συντελεστής Κ = 100%. 

8. Για τον υπολογισμό της εγγυητικής επιστολής συμμε¬ 
τοχής λαμβάνεται υπόψη ποσοστό 0,1% επί της ως άνω 
γεωθερμοενεργειακής αξίας της γεωτρήσεως με κατώ¬ 
τερο όριο της 200.000 δρχ. 

Η ως άνω εγγυητική επιστολή θα ζητείται και για τις πε¬ 
ριπτώσεις απ’ ευθείας μισθώσεως γεωθερμικού δυναμι¬ 
κού σύμφωνα με την ισχύουσα Νομοθεσία και θα επιστρέ- 
φεται μετά τη σύναψη της σχετικής συμβάσεως ή θα κα¬ 
ταπίπτει με διαπιστωτική απόφαση υπέρ του Δημοσίου σε 
περίπτωση ματαιώσεως της μισθώσεως οπό υπαιτιότητα 
του αιτούντος. 

9. Για τον υπολογισμό της εγγυητικής επιστολής καλής 
εκτελέσεως των όρων συμβάσεως έρευνας και εκμετάλ¬ 
λευσης Γεωθερμικού Δυναμικού λαμβάνεται υπόψη πο¬ 
σοστό 1% επί της ως άνω γεωθερμοενεργειακής αξίας 
της γεωτρήσεως με κατώτατο όριο το 1.000.000. 

10. Τα αναφερόμενα στις παρ. 8 και 9 μεγέθη των εγγυ¬ 
ητικών επιστολών μπορούν να αναπροσαρμόζονται ανά 
τριετία με απόφαση του Υπουργού Ανάπτυξης. 

Επί πλέον γεωτρήσεων, αφού γίνουν οι υπολογισμοί για 
κάθε γεώτρηση χωριστά ως ανωτέρω, θα αθροίζονται τα 
επί μέρους μεγέθη. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Αθήνα,1 Αυγούστου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 84969 (3) 

Καθορισμός ποσοστού αμοιβής των δικηγόρων του Δικη¬ 
γορικού Συλλόγου Αθηνών από τις υποθέσεις αναγκα¬ 
στικών απαλλοτριώσεων κάθε είδους. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις των άρθρων: α) 9 Ν. 1093/80 και β) 22 
παρ. 10α του Ν. 1868/89, 2) την απόφασή μας αριθ. 
25632/92 (ΦΕΚ 215/92 Β), 3) την απόφαση του Δ.Σ. του 
Δικηγορικού Συλλόγου Αθηνών που ελήφθη την 13.5.96, 
4) την αριθ. 121337/14.11.95 (ΦΕΚ 970/95 τ.Β) από¬ 
φαση του Υπουργού Δικαιοσύνης, 5) το γεγονός ότι η από¬ 
φαση αυτή δεν προκαλεί δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Καθορίζουμε το ποσοστό αμοιβής των δικηγόρων του 
Δικηγορικού Συλλόγου Αθηνών από τις υποθέσεις ανα- 
γκοστικών απαλλοτριώσεων κάθε είδους, περιλαμβο 
μένων και των υποθέσεων για την εφαρμογή του σχεδίου 
πόλεως και οικισμών, διαπλάτυνσης οδών, κόμβων, δια¬ 
μόρφωσης κοίτης ποταμών και χειμάρων, σύστασης δου¬ 
λειών υπέρ του Δημοσίου ή Ν.Π.Δ.Δ. ως εξής: 

α) Για ποσό αποζημιώσεως μέχρι 5.000.000 δρχ., όπως 
αυτή καθορίζεται με την απόφαση της εκτιμητικής επιτρο¬ 
πής του άρθρου 15 Ν.Δ. 797/71 ή με την δικαστική από¬ 
φαση για καθορισμό προσωρινής ή οριστικής τιμής μονά- 
δος ποσοστό 10%. 

β) για ποσό από 5.000.001 έως 10.000.000 δρχ. ποσο¬ 
στό 8%, 

γ) για ποσό από 10.000.001 έως 25.000.000 δρχ. πο¬ 
σοστό 5%, 

δ) για ποσό πάνω από 25.000.001 δρχ. ποσοστό 3%. 
Στην ανωτέρω αμοιβή περιλαμβάνεται και η επιδικαζό¬ 
μενη δικαστική δαπάνη μετά την αφαίρεση του ποσού που 
κατέβαλε ο εντολέας στον δικαιούχο δικηγόρο για την κά¬ 
λυψη των εξόδων της δίκης. 

Η αμοιβή των δικηγόρων που παρίστανται στις δίκες 
αναγκαστικών απαλλοτριώσεων για την εφαρμογή των 
σχεδίων πόλεων ορίζεται κατά τα ανωτέρω αλλά μόνο στο 
ποσό της αποζημιώσεως που παραμένει μετά τους συμ¬ 
ψηφισμούς των αποζημιώσεων μεταξύ των υποχρέων. 

Άρθρο 2 

α. Την κατά το άρθρο 1 οριζόμενη αμοιβή και δικαστική 
δαπάνη δικαιούται και υποχρεούται να λάβει στο ακέραιο ο 
δικηγόρος, αν παραστεί κατά τη συζήτηση τόσο της υπό¬ 
θεσης περί προσδιορισμού προσωρινής ή οριστικής τιμής 
μονάδας όσο και της αναγνώρισης δικαιούχων. 

β. Στην περίπτωση, κατά την οποία παραστεί άλλος δι¬ 
κηγόρος στην υπόθεση περί προσδιορισμού προσωρινής ή 
οριστικής τιμής μονάδας και άλλος στην υπόθεση για την 
αναγνώριση δικαιούχων, θα λάβει ο μεν πρώτος το 1 /3 ο 


δε δεύτερος τα 2/3 της κατά τα παραπάνω οριζόμενης 
αμοιβής. 

γ. Εάν ο δικηγόρος παραστεί μόνον στην υπόθεση περί 
προσδιορισμού προσωρινικής τιμής μονάδας ή μόνον στην 
υπόθεση περί προσδιορισμού οριστικής τιμής μονάδας, 
τότε τα ανωτέρω ποσοστά αμοιβής μειώνονται στο μισό. 

Άρθρο 3 

Από την κατά τα ανωτέρω εισπραττόμενη αμοιβή και δι¬ 
καστική δαπάνη παρακρατείται από το Δικηγορικό Σύλ¬ 
λογο Αθηνών το ποσοστό που προβλέπεται στην Υ.Α. 
25632/92 το δε υπόλοιπο ποσοστό αποδίδεται στον δι¬ 
καιούχο δικηγόρο μετά από παρέλευση πέντε εργάσιμων 
ημερών. 

Το ανωτέρω ποσοστό παρακράτησης δεν διαφορο¬ 
ποιείται και να ακόμη παρίστανται περισσότεροι δικηγόροι 
στην ίδια υπόθεση. 

Άρθρο 4 

Ο δικηγόρος που πρόκειται να χειριστεί υπόθεση από 
τις αναφερόμενες στο άρθρο 1 και έχει συμφωνήσει την 
εργολαβική της ανάληψη θα παραλαμβάνει από το Σύλ¬ 
λογο θεωρημένο σχέδιο εργολαβικού, θα καταθέτει δε 
αντίγραφο του εργολαβικού στην γραματεία του Συλλόγου 
πριν από κάθε δικαστική ή εξώδικη ενέργειά του. 

Η παράλειψη υποβολής του αντιγράφου αποτελεί πει¬ 
θαρχικό αδίκημα. 

Στο εργολαβικό θα περιλαμβάνεται όρος για την παρα¬ 
κράτηση από το Σύλλογο του ποσοστού της Υ.Α. 25632/ 
92. 

Άρθρο 5 

Εάν ο δικηγόρος έχει καταθέσει στο Ταμείο Παρακατα¬ 
θηκών και Δανείων αντίγραφο του κατατεθέντος στη 
Γραμματεία του Δικηγορικού Συλλόγου Αθηνών εργολαβι¬ 
κού, το Ταμείο Παρακαταθηκών και Δανείων υποχρεούται 
να παρακρατήσει από το ποσό της αποζημιώσεως το συμ- 
φωνηθέν στο εργολαβικό ποσό της αμοιβής του Δικηγό¬ 
ρου και να το αποδώσει στο Δ.Σ.Α. 

Στην περίπτωση που δεν έχει συνταγεί εργολαβικό, το 
Ταμείο Παρακαταθηκών και Δανείων υποχρεούται να πα¬ 
ρακρατήσει από το ποσό της αποζημιώσεως το ποσό της 
αμοιβής του Δικηγόρου που ορίστηκε με την δικαστική 
απόφαση περί καθορισμού προσωρινής ή οριστικής τιμής 
μονάδος αποζημιώσεως και να το αποδώσει στο Δ.Σ.Α. 

Άρθρο 6 

Δεν μπορεί δικηγόρος μέλος του Συλλόγου να νομιμο¬ 
ποιήσει δικηγόρο άλλου Συλλόγου σε δίκη αναγκαστικής 
απαλλοτριώσεως κατά παράβαση των ανωτέρω οριζομέ- 
νων. 

Η εν λόγω νομιμοποίηση δεν είναι δυνατή αν δεν τηρη¬ 
θεί η ανωτέρω διαδικασία, η οποία είναι δεσμευτική και για 
τον νομιμοποιούμενο δικηγόρο. 

Άρθρο 7 

Τα ανωτέρω οριζόμενα ισχύουν και για τις εκκρεμείς 
υποθέσεις αναγκαστικών απαλλοτριώσεων. 

Το κατά το άρθρο 4 παρ. 1 εργολαβικά σε εκκρεμείς 
υποθέσεις αναγκαστικών απαλλοτριώσεων πρέπει να κα¬ 
τατεθούν στο Δ.Σ.Α. το αργότερο μέχρι 30.10.1996. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 1 Αυγούστου 1996 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΠΑΥΛΕΑΣ 

-♦- 

Αριθ. 21759 ( 4 ) 

Προσαρμογή της συστατικής πρόξης του Νομικού Προσώ¬ 
που «Κρατικός Παιδικός Σταθμός Αγίας Παρασκευής» 

(Π.Δ. 165/73 ΦΕΚ 178 Α') στις διατάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΜΟΥ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/95 (ΦΕΚ 
Α' 231). 

2) Την αριθ. 108/96 απόφαση του Δημοτικού Συμβου¬ 
λίου του Δήμου Αγίας Παρασκευής. 

3) Τις διατάξεις του άρθρου 42 του Ν. 2218/94 (Α 90) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

4) Την αριθ. Π2β/4264/1.12.95 απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων (ΦΕΚ 
1047/τ.Α’/20.12.95, αποφασίζουμε: 

1. Συστήνουμε στο Δήμο Αγίας Παρασκευής του Νομού 
Αττικής ίδιο Νομικό Πρόσωπο με το όνομα «1ος Παιδικός 
Σταθμός Δήμου Αγίας Παρασκευής». 

Σκοπός του Νομικού Προσώπου είναι: 

Η ημερήσια διατροφή, διαπαιδαγώγηση και ψυχαγωγία 
των νηπίων, τα οποία δε μπορούν να έχουν το οικογε¬ 
νειακό τους περιβάλλον, την απαραίτητη φροντίδα λόγω 
απασχόλησης των εργαζομένων γονέων τους ή λόγω άλ¬ 
λων Κοινωνικών αιτιών. 

Έδρα: Ο 1 ος Παιδικός Σταθμός Δήμου Αγίας Παρα¬ 
σκευής έχει έδρα το Δήμο Αγίας Παρασκευής. 

Περιουσία του Νομικού Προσώπου είναι: 

Η αναγραφόμενη στα βιβλία 1) Ακινήτου Περιουσίας 
Περιγραφή ακινήτου: 

Ένα οικόπεδο στη θέση «Άγιος Ιωάννης Κυνηγός» και 
επί των οδών Βερρά αριθ. 7 και Ζεφύρου εκτάσεως 
1103,28 τ.μ. σύμφωνα με το από το Μάιο του 1982 τοπο- 
γραφικό διάγραμμα του Πολιτικού Μηχανικού Νικ. Τούντα 
αριθ. Συμβολαίου αγοραπωλησίας 14723/23.12.82 της 
Συμβ/φου Αθηνών Διονυσίας Κοσμοπούλου - Παπά και 
αριθ. πράξ. εξόφλησης συμβολαίου 18911/15.7.86 της 
αυτής συμβολαιογράφου και το επ’ αυτού διόροφο κτίριο 
(340,00 τ.μ. περίπου. 

2) Κινητής περιουσίας (χρεώγραφα ομολογίες κ.τ.λ.). 

3) Αναλωσίμου υλικού, σύμφωνα με τα άρθρα 28 και 30 
της απόφ. Γ2Α/οικ. 4108/86 (ΦΕΚ 546/88 τ.Β'). 

Πόροι του Νομικού Προσώπου είναι: 

α) Η ετήσια επιχορήγηση του Υπουργείου Υγείας, Πρό¬ 
νοιας και Κοινωνικών Ασφαλίσεων για την κάλυψη των 
αναγκών λειτουργίας, τη συντήρηση των εγκαταστάσεών 
του και την αγορά εξοπλισμού σύμφωνα με τις διατάξεις 
της παρ. 7 του άρθρου 42 του Ν. 2218/94 ΦΕΚ 90/ 
13.6.94 τ.Α'). 

β) Επιχορηγήσεις και κάθε είδους παροχή από το κρά¬ 


τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο, είτε 
προς το Δήμο Αγίας Παρασκευής για λογαριασμό του. 

γ) Κάθε είδους προσφορές, δωρεές κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης. 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αγίας 
Παρασκευής το ύψος της οποίας δε μπορεί να προσδιορι¬ 
στεί. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 3 Ιουλίου 1996 

Με εντολή Γενικού Γραμματέα 
Περιφέρειας Νομού Αττικής 
Ο Προϊστάμενος Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

-4- 

Αριθ. 21774 (5) 

Προσαρμογή της συστατικής πράξης του Νομικού Προσώ¬ 
που «Γ' Κ.Π.Σ. Αγίας Παρασκευής» (Π.Δ. 732/82 ΦΕΚ 

156 Α') στις διατάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΜΟΥ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/95 (ΦΕΚ 
Α' 231). 

2) Την αριθ. 110/96 απόφαση του Δημοτικού Συμβου¬ 
λίου του Δήμου Αγίας Παρασκευής. 

3) Τις διατάξεις του άρθρου 42 του Ν. 2218/94 (Α' 90) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

4) Την αριθ. Π2β/4264/1.12.95 απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων (ΦΕΚ 
1047/τ.Α'/20.12.95, αποφασίζουμε: 

1. Συστήνουμε στο Δήμο Αγίας Παρασκευής του Νομού 
Αττικής ίδιο Νομικό Πρόσωπο με το όνομα «3ος Παιδικός 
Σταθμός Δήμου Αγίας Παρασκευής». 

Σκοπός του Νομικού Προσώπου είναι: 

Η ημερήσια διατροφή, διαπαιδαγώγηση και ψυχαγωγία 
των νηπίων, τα οποία δε μπορούν να έχουν το οικογε¬ 
νειακό τους περιβάλλον, την απαραίτητη φροντίδα λόγω 
απασχόλησης των εργαζομένων γονέων τους ή λόγω άλ¬ 
λων Κοινωνικών αιτιών. 

Έδρα: Ο 3ος Παιδικός Σταθμός Δήμου Αγίας Παρα¬ 
σκευής έχει έδρα το Δήμο Αγίας Παρασκευής. 

Περιουσία του Νομικού Προσώπου είναι: 

Η αναγραφόμενη στα βιβλία: 1) Ακινήτου Περιουσίας. 

2) Κινητής Περιουσίας (Χρεώγραφα, ομολογίες 
κ.τ.λ.). 

3) Αναλώσιμου υλικού σύμφωνα με τα άρθρα 28 και 30 
της απόφασης Γ2Α/οικ 4108 (ΦΕΚ 546/88 τ.Β’). 

Πόροι του Νομικού Προσώπου είναι: 
α) Η ετήσια επιχορήγηση του Υπουργείου Υγείας, Πρό¬ 
νοιας και Κοινωνικών Ασφαλίσεων για την κάλυψη των 
αναγκών λειτουργίας, τη συντήρηση των εγκαταστάσεών 
του και την αγορά εξοπλισμού σύμφωνα με τις διατάξεις 
της παρ. 7 του άρθρου 42 του Ν. 2218/94 ΦΕΚ 90/ 
13.6.94 τ.Α ). 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο, είτε 
προς το Δήμο Αγίας Παρασκευής για λογαριασμό του. 

γ) Κάθε είδους προσφορές, δωρεές κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 
Κάλυψη δαπάνης. 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αγίας 
Παρασκευής το ύψος της οποίας δε μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Με εντολή Γενικού Γραμματέα 
Περιφέρειας Νομού Αττικής 
Ο Προϊστάμενος Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

-Φ- 

Αριθ. 21772 

Προσαρμογή της συστατικής πράξης του Ν.Π. ΔΕ' Κ.Π.Σ. 
Αγίας Παρασκευής (Π.Δ. 221 /89 ΦΕΚ 103Α - ) στις δια¬ 
τάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΜΟΥ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (ΦΕΚ 
Α' 231). 

2. Την αριθ. 111/96 απόφαση του Δημοτικού Συμβου¬ 
λίου του Δήμου Αγίας Παρασκευής. 

3. Τις διατάξεις του άρθρου 42 του Ν. 2218/94 (Α90) 
«ίδρυση Νομαρχιακής Αυτοδιοίκησης τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις». 

4. Την αριθ. Π2β/2464/1.12.1995 απόφαση του 
Υπουργού Υγείας, Πρόνοιας και Κοινωνικών Ασφαλίσεων 
(Φ.Ε.Κ. 1047/τ.Α’/20.12.95), αποφασίζουμε: 

1. Συστήνουμε στον Δήμο Αγίας Παρασκευής του Νο¬ 
μού Αττικής ίδιο Νομικό Πρόσωπο με το όνομα «4ος Παιδι¬ 
κός σταθμός Δήμου Αγίας Παρασκευής». 

Σκοπός του Νομικού Προσώπου είναι: 

Η ημερήσια διατροφή, διαπαιδαγώγηση και ψυχαγωγία 
νηπίων, τα οποία δεν μπορούν να έχουν το οικογενειακό 
τους περιβάλλον, την απαραίτητη φροντίδα λόγω απασχό¬ 
λησης των εργαζομένων γονέων τους ή λόγω άλλων κοι¬ 
νωνικών αιτιών. 


Έδρα: Ο 4ος Παιδικός σταθμός Δήμου Αγίας Παρα¬ 
σκευής, έχει έδρα το Δήμο Αγίας Παρασκευής. 

Περιουσία του Νομικού Προσώπου είναι: 

Η αναγραφόμενη στα βιβλία 1) Ακινήτου Περιουσίας, 2) 
Κινητής Περιουσίας (χρεώγραφα, ομολογίες κ.λπ.), 3) 
Αναλωσίμου υλικού, σύμφωνα με τα άρθρα 28 και 30 της 
αποφ. Γ2Α/οικ. 4108/86 (ΦΕΚ 546/88 τ. Β’). 

Πόροι του Νομικού Προσώπου είναι: 
α. Η ετήσια επιχορήγηση του Υπουργείου Υγείας, Πρό¬ 
νοιας και Κοινωνικών Ασφαλίσεων για την κάλυψη των 
αναγκών λειτουργτίας, την συντήρηση των εγκαταστά¬ 
σεων του και την αγορά εξοπλισμού σύμφωνα με τις διατά¬ 
ξεις της παρ. 7 του άρθρου 42 του Ν. 2218/94 ΦΕΚ 90/ 
13-694 τ. Α'. 

β. Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απ’ ευθείας προς το Νομικό πρόσωπο, είτε 
προς το Δήμο Αγίας Παρασκευής για λογαριασμό του. 

γ. Κάθε είδους προσφορές, δωρεές κληρονομιές και 
κληροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

Το Νομικό Πρόσωπο εκπροσωπείται στο Δικαστήριο και 
οε κάθε δημόσια Αρχή από τον πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης: Από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
ίου Δήμου Αγίας Παρασκευής, το ύψος της οποίας δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Με εντολή Γ εν. Γ ραμ. Περιφ. Ν. Αττικής 
Ο Προϊστάμενος της Περιφ. Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

-♦- 

Αριθ. 21773 

Προσαρμογή της συστατικής πράξης του Ν.Π. Β' Κ.Π.Σ. 
Αγίας Παρασκευής (Π.Δ. 529/82 ΦΕΚ 98Α) στις δια¬ 
τάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΜΟΥ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (ΦΕΚ 
Α’ 231). 

2. Την αριθ. 109/96 απόφαση του Δημοτικού Συμβου¬ 
λίου του Δήμου Αγίας Παρασκευής. 

3. Τις διατάξεις του άρθρου 42 του Ν. 2218/94 (Α90) 
«ίδρυση Νομαρχιακής Αυτοδιοίκησης τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις». 

4. Την αριθ. Π2β/2464/1.12.1995 απόφαση του 
Υπουργού Υγείας, Πρόνοιας και Κοινωνικών Ασφαλίσεων 
(Φ.Ε.Κ. 1047/τ.Α'/20.12.95), αποφασίζουμε: 

1. Συστήνουμε στον Δήμο Αγίας Παρασκευής του Νο¬ 
μού Αττικής ίδιο Νομικό Πρόσωπο με το όνομα «2ος Παιδι¬ 
κός σταθμός Δήμου Αγίας Παρασκευής». 

Σκοπός του Νομικού Προσώπου είναι: 

Η ημερήσια διατροφή, διαπαιδαγώγηση και ψυχαγωγία 
νηπίων, τα οποία δεν μπορούν να έχουν το οικογενειακό 
τους περιβάλλον, την απαραίτητη φροντίδα λόγω απασχό¬ 
λησης των εργαζομένων γονέων τους ή λόγω άλλων κοι¬ 
νωνικών αιτιών. 

Έδρα: Ο 2ος Παιδικός σταθμός Δήμου Αγίας Παρα¬ 
σκευής, έχει έδρα το Δήμο Αγίας Παρασκευής. 

Περιουσία του Νομικού Προσώπου είναι: 

Η αναγραφόμενη στα βιβλία 1) Ακινήτου Περιουσίας, 2) 
Κινητής Περιουσίας (χρεώγραφα, ομολογίες κ.λπ.), 3) 
Αναλωσίμου υλικού, σύμφωνα με τα άρθρα 28 και 30 της 
αποφ. Γ2Α/οικ. 4108/86 (ΦΕΚ 546/88 τ. Β ). 

Πόροι του Νομικού Προσώπου είναι: 

α. Η ετήσια επιχορήγηση του Υπουργείου Υγείας, Πρό¬ 
νοιας και Κοινωνικών Ασφαλίσεων για την κάλυψη των 
αναγκών λειτουργτίας, την συντήρηση των εγκαταστά¬ 
σεων του και την αγορά εξοπλισμού σύμφωνα με τις διατά¬ 
ξεις της παρ. 7 του άρθρου 42 του Ν. 2218/94 ΦΕΚ 90/ 
13-694 τ. Α\ 

β. Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απ’ ευθείας προς το Νομικό πρόσωπο, είτε 
προς το Δήμο Αγίας Παρασκευής για λογαριασμό του. 

γ. Κάθε είδους προσφορές, δωρεές κληρονομιές και 
κληροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

Το Νομικό Πρόσωπο εκπροσωπείται στο Δικαστήριο και 
σε κάθε δημόσια Αρχή από τον πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης: Από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Δήμου Αγίας Παρασκευής, το ύψος της οποίας δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Με εντολή Γεν. Γραμ. Περιφ. Ν. Αττικής 
Ο Προϊστάμενος της Περιφ. Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

-♦- 

Αριθ. 15037 < 8 ) 

Τροποποίηση Οργανισμού Εσωτερικής Υπηρεσίας Κοινό¬ 
τητας Σαρωνίδας. 

Ο ΠΡΟΪΣΤΑΜΕΝΟΣ ΠΕΡΙΦ. Δ/ΣΗΣ 
ΝΟΜΑΡΧΙΑΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 112 του Ν. 1188/81, όπως 
τροποποιήθηκε με το άρθρο 26 παρ. 1 του Ν. 1832/89. 

2. Το Ν. 1586/86 «περί βαθμολογικής διάρθρωσης των 
θέσεων του Δημοσίου, ΝΠΔΔ και ΟΤΑ». 

3. Τις διατάξεις των Νόμων 2118/94 και 2190/94 κα¬ 
θώς και των Π.Δ. 37α/87 και 22/90. 

4. Τις διατάξεις των άρθρων 8 και 12 του Ν. 2307/95. 

5. την 63/95 απόφαση του Κοινοτικού Συμβουλίου Σα¬ 
ρωνίδας. 

6 . Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 του Ν. 2190/94 υπαλλήλων ΟΤΑ 


Νομαρχίας Ανατολικής Αττικής που διατυπώθηκε στο 
18/96 πρακτικό του. 

7. Τα στοιχεία του οικείου φακέλλου. 

8 . Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92, αποφασί¬ 
ζουμε: 

Εγκρίνουμε την 63/95 απόφαση του Κοινοτικού Συμ¬ 
βουλίου Σαρωνίδας που αφορά την τροποποίηση του ΟΕΥ 
της Κοινότητας Σαρωνίδας και πιο συγκεκριμένα του άρ¬ 
θρου 2 με την μετατροπή της μιας (1) εκ των τριών (3) 
προβλεπομένων θέσεων του κλάδου ΔΕΙ Διοικητικού σε 
θέση κλάδου ΠΕΙ Διοικητικού Λογιστικού. 

Συγκεκριμένα τα άρθρα 2 και 4 μετατρέπονται ως εξής: 

Άρθρο 2 

Μία (1) θέση κλάδου ΠΕΙ Διοικητικού Λογιστικού. 

Δύο (2) θέσεις κλάδου ΔΕΙ Διοικητικού. 

Άρθρο 4 

Ο προϊστάμενος των οργανικών μονάδων της Κοινότη¬ 
τας ορίζεται σύμφωνα με τις διατάξεις του άρθρου 36 του 
Ν. 2190/94 και θα προέρχεται για το μοναδικό τμήμα Διοι¬ 
κητικών και Οικονομικών Υπηρεσιών απότον κλάδο ΠΕΙ 
Διοικητικού και ελλείψει αυτού από τον κλάδο ΔΕΙ Διοικη¬ 
τικού. 

Κατά τα λοιπά ισχύει ο Ο.Ε.Υ. που ψηφίσθηκε με την 
63/87 απόφαση του Κοινοτικού Συμβουλίου, που δημο- 
σιεύθηκε στο αριθ. 345/Β/7.6.88 ΦΕΚ. 

Ακροτελεύτια διάταξη 

Από τις διατάξεις αυτής της απόφασης προκαλείται δα¬ 
πάνη του προϋπολογισμού της Κοινότητας που έχει προ- 
βλεφθεί στον οικείο Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλήνη, 2 Αυγούστου 1996 

Με εντολή Γεν. Γραμ. Περιφ. Αττικής 
Ο Προϊστάμενος Περιφ. Δ/σης Ανατ. Αττικής 
ΒΑΣΙΛΕΙΟΣ ΚΕΠΕΝΟΣ 

-♦- 

Αριθ. 4563 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στην Φουφούλα Μαρία του Ιωάννη. 

Ο ΝΟΜΑΡΧΗΣ ΒΟΙΩΤΙΑΣ 

Με την απόφαση του Νομάρχη Βοιωτίας έχει χορηγηθεί 
στην Φουφούλα Μαρία του Ιωάννη, άδεια ασκήσεως 
επαγγέλματος Κοινωνικού Λειτουργού. 

Λιβαδειά, 24 Ιουλίου 1996 

Ο Νομάρχης κ.α.α. 

Ο Πρόεδρος 4ης Νομαρχ. Επιτροπής 
ΗΛΙΑΣ ΓΚΡΙΤΖΑΠΗΣ 

Αριθ. Ε Κ. 6041 (10) 

«ΑΙ-ϋΑΝΖ Α.Ε.Δ.Α.Κ.»: Έγκριση κανονισμού και άδεια σύ¬ 
στασης του Αμοιβαίου Κεφαλαίου Βραχυπροθέσμων 
Επενδύσεων. 

(Απόφαση της 8ης/19.10.96 συνεδριάσεως της Ε.Ε. 
θέμα 8ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 


Αριθ. Ε.Κ. 6041 (11) 

— Απόφαση 213 

Ανακατάταξη σε ασφαλιστική κλάση των μελών των Σωμα¬ 
τείων Φορτ/τών Κύτους και Προκυμαίας Λιμένος Αλε¬ 
ξανδρούπολης. 

(Συνεδρίαση Δ.Σ. 28/20.6.96) 
τη ΛΙΟΙΚΗΤΙΚΟ ΣΥΜΒΟΥΛΙΟ ΤΟΥ Ι.Κ.Α. 


Αφού έλαβε υπόψη: 

1 . Τις παρ. 1 και 2 του άρθρου 17α του Ν. 1969/91, 
όπως τροποποιήθηκαν και συμπληρώθηκαν με τις παρ. 2 
και 3 του άρθρου 2 του Π.Δ. 433/93 (ΦΕΚ 183). 

2. Τις διατάξεις του άρθρου 22 του Ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγίανση της Κεφα¬ 
λαιαγοράς και άλλες διατάξεις». 

3. Την απόφαση της 71ης/2.4.96/θέμα Ιο συνεδρίαση 
του Δ.Σ. της Επιτροπής Κεφαλαιαγοράς με την οποία 
εξουσιοδοτεί την Εκτελεστική επιτροπή, για τη λήψη απο- 
φάσων σύμφωνα με την παρ. 2 του άρθρου 78 του Ν. 
1969/91, όπως ισχύει. 

4. Τις από 10.6.1996 και 7.2.1996 αιτήσεις της εται¬ 
ρείας με το υποβληθέν σχέδιο του κανονισμού. 

5. Σχετική εισήγηση του Αριστ. Φωκά, Αποφασίζει ομό¬ 
φωνα: 

Εγκρίνει τον κανονισμό Αμοιβαίου Κεφαλαίου «ΑΙ_Ι_ΙΑΝΖ 
ΒΡΑΧΥΠΡΟΘΕΣΜΩΝ ΕΠΕΝΔΥΣΕΩΝ» και παρέχει την 
άδειά της για την σύσταση του εν λόγω Αμοιβαίου Κεφα¬ 
λαίου το οποίο διαχειρίζεται η «ΑΙ-ϋΑΝΖ Α.Ε.Δ.Α.Κ.». 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


Αφού έλαβε υπόψη: 

α. Τις διατάξεις του άρθρου 60 του Κεφ. Η του Κανονι¬ 
σμού Ασφάλισης του ΙΚΑ (ΑΥΕ 55575/1479/18.11.65, 
ΦΕΚ 816/65 τ.Β) όπως ισχύουν σήμερα. 

β. Τις διατάξεις του άρθρου 12 περί κανονισμού των ερ¬ 
γασιών του Διοικητικού συμβουλίου του Ιδρύματος Κοινω¬ 
νικών Ασφαλίσεων (ΑΥΕ 9615/22.2.37). 

γ. Την 494/60/19.12.95 απόφασή του. 

δ. Τις 51 και 52/10/19.3.96 αποφάσεις του ΤΔΕ του 
Τοπικού Υποκαταστήματος ΙΚΑ Αλεξανδρούπολης (έγ¬ 
γραφο Υποκ/τος 3766/21.3.96). 

ε. Την από 22. 5 96 εισήγηση της Δ/νσης Ασφάλισης 

Εσόδων. 

ζ. Την σύμφωνη γνώμη των μελών με την εισήγηση της 
Υπηρεσίας. 

η. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ι.Κ.Α., αποφασίζει ομόφωνα: 

1. Την ανακατάταξη των μελών α) Του Σωματείου Φορτ/ 
τών Κύτους Λιμένος Αλεξανδρούπολης β) Του Σωματείου 
Φορτ/τών Προκυμαίας Λιμένος Αλεξανδρούπολης στην 
18η ασφαλιστική κλάση και για 25 ημέρες στην ασφ/ση 
κατά μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Υποδιοικητής Αναπλ. Πρόεδρος Δ.Σ. 

ΣΠΥΡΙΔΩΝ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ-ΕΧ 223211 ΥΡΕΤ <3Η 

* ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 » 

10.000 » 

5.000 . 

10.000 » 

3.000 . 

150.000 - 

10.000 · 

1.500 δρχ. 

2.500 » 

500 » 

2.500 · 

1.250 · 

500 » 

250 - 

500 » 

150 » 

7.500 » 

500 » 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 · 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















